**Zmluva o spolupráci v oblasti nakladania s odpadom č. ....**

uzatvorená podľa § 269 ods. 2 zákona č. 513/1991 Zb. Obchodného zákonníka v platnom znení

*(*ďalej len ako***„zmluva“****)*

**Článok I.**

**Zmluvné strany**

**Dodávateľ:**  **Považská vodárenská spoločnosť, a.s.**

Sídlo:  **Ul. Nová 133, 017 46 Považská Bystrica**

Zapísaná v: Obch. registri Okresného súdu Trenčín, oddiel: Sa, vložka č.: 10421/R

Zastúpená: predstavenstvom spoločnosti

Oprávnení k podpisu: Ing. Peter Bočinec – predseda predstavenstva

Ing. Peter Chovanec – člen predstavenstva

Bankové spojenie: VÚB a.s. Považská Bystrica

Číslo účtu/IBAN: SK21 0200 0000 0000 0210 4372

IČO: 36 672 076

DIČ: 2022237547

IČ DPH: SK 2022237547

Tel. číslo:

e-mail:

*(ďalej len* ***„dodávateľ“****)*

**Odberateľ:**

Sídlo:

Zapísaný:

Zastúpený:

Bankové spojenie:

Číslo účtu/IBAN:

IČO:

DIČ:

IČ DPH:

Tel. číslo:

e-mail:

*(ďalej len* ***„odberateľ“****)*

(dodávateľ a odberateľ spolu tiežako **„*zmluvné strany*“**)

**Článok II.**

**Predmet zmluvy**

1. Predmetom tejto zmluvy je záväzok odberateľa a zabezpečiť **odber, nakladanie, prepravu a zhodnocovanie resp. zneškodňovanie odvodneného stabilizovaného kalu** (ďalej len „***OSK***“) **z čistenia komunálnych odpadových vôd**, ktoré sa vykonáva predovšetkým v súlade s vyhláškou Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov v znení neskorších predpisov (ďalej len „***Katalóg odpadov***“) - katalógové číslo 19 08 05 pre **ČOV Považská Bystrica**, **ČOV Púchov, ČOV Dubnica nad Váhom** v cene podľa článku IV. tejto Zmluvy.
2. Odberateľ sa zaväzuje zabezpečiť odber, nakladanie, prepravu a zhodnocovanie resp. zneškodňovania OSK a vykonať v súlade s podmienkami v zmysle tejto zmluvy a pri dodržaní ustanovení zákona č. 79/2015 Z. z. o odpadoch v platnom znení (ďalej len „***zákon o odpadoch***“), resp. zákona 188/2003 Z. z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov svojím podpisom tejto zmluvy potvrdzuje, že má zabezpečený spôsob a miesto likvidácie OSK v súlade s právnymi predpismi tak, aby nedošlo k porušeniu zákonnosti.
3. Odberateľ sa zaväzuje plniť zmluvné podmienky v súlade s príslušnými právnymi predpismi najmä v súlade so zákonom o odpadoch.

1. Odberateľ v zmysle ustanovení tejto zmluvy po odobratí OSK z prevádzok dodávateľa zodpovedá za

 nakladanie s odpadom v plnom rozsahu a v súlade so zákonom o odpadoch.

1. Zmluvné strany sa dohodli, že pred samotným realizovaním odberu OSK odberateľom z prevádzok ČOV dodávateľa bude tento odber OSK vopred dohodnutý s určením presného termínu, a to písomnou formou (aj elektronicky prostredníctvom e-mailu) a/alebo telefonicky s odberateľom OSK na kontaktoch uvedených v záhlaví tejto zmluvy.
2. Dodávateľ OSK sa podpisom na tejto zmluve zaväzuje min. 1-krát za 6 mesiacov predložiť odberateľovi rozbor kalov v zmysle STN 465735 (priemyselné komposty).

**Článok III.**

**Miesto a termín plnenia**

1. Miestom plnenia predmetu zmluvy je Považská vodárenská spoločnosť, a.s., Považská Bystrica, areál ČOV Považská Bystrica, ČOV Púchov a ČOV Dubnica nad Váhom.
2. Odberateľ bude realizovať plnenie predmetu zmluvy v termíne od uzatvorenia zmluvy na obdobie 24 mesiacov.

**Článok IV.**

**Cena**

1. Cena za odber, nakladanie, prepravu a zhodnocovanie resp. zneškodňovanie OSK z čistenia komunálnych odpadových vôd bola stanovená vzájomnou dohodou zmluvných strán v zmysle zákona NR SR č. 18/1996 Z.z. v znení neskorších predpisov ako cena maximálna za odber a zneškodnenie 1 tony OSK, ktorú je možné len znížiť.
2. Cena vrátane súvisiacich služieb uvedených v bode 4. tohto článku je za 1 tonu kalu pre prevádzku ČOV Považská Bystrica, ČOV Púchov, ČOV Dubnica nad Váhom - Považskej vodárenskej spoločnosti, a.s., bude vyčíslená a účtovaná v členení bez DPH, spolu s DPH uvedená v eurách, a to nasledovne:

|  |
| --- |
| Jednotková cena za 1 tonu bez DPH vrátane súvisiacich služieb  |
| Jednotková cenaza **1 tonu** vrátane súvisiacich služieb  | DPH | Jednotková cenaza **1 tonu** vrátane súvisiacich služieb  |
|
|
|
| EUR bez DPH |  EUR | EUR s DPH |
| .......... EUR  | .......... EUR   | .......... EUR  |

1. Cena uvedená v predchádzajúcom bode tohto článku tejto zmluvy je platná odo dňa uzatvorenia tejto zmluvy **na obdobie 24 mesiacov**.
2. V cene je zahrnuté nakladanie, odvoz z miesta plnenia a zhodnotenie resp. zneškodnenie OSK vrátane všetkých poplatkov a všetkých ostatných nákladov odberateľa v súvislosti s plnením predmetu zmluvy.
3. Cenu uvedenú v bode 2 tohto článku tejto zmluvy nie je možné počas platnosti tejto zmluvy jednostranne meniť ktoroukoľvek zmluvnou stranou okrem prípadu ak sa obe zmluvné strany na zmene ceny dohodnú, v tom prípade sú povinný uzatvoriť písomný dodatok k tejto zmluve, ktorý bude podpísaný oboma zmluvnými stranami.

**Článok V.**

**Platobné podmienky**

1. Zmluvné strany sa dohodli, že dodávateľ nebude poskytovať odberateľovi akýkoľvek preddavok na splnenie predmetu tejto zmluvy.
2. Zmluvné strany sa dohodli, že úhrada za odber OSK bude vykonávaná na základe vystavenej faktúry po každom odbere maximálne 1 krát za mesiac podľa skutočných výkonov - skutočne odobratých množstiev OSK, v zmysle vzájomne podpísaného protokolu s oprávnenými zástupcami zmluvných strán, ktorý bude slúžiť ako podklad k fakturácii a bude zaslaný zo strany odberateľa prostredníctvom e-mailu na vedomie dodávateľovi.
3. Dodávateľ vykoná platbu na základe vystavenej faktúry – daňového dokladu, vyhotovených odberateľom na základe skutočne vyvezeného množstva OSK.
4. Faktúra musí obsahovať všetky náležitosti daňového dokladu v zmysle § 71 zák. č. 222/2004 Z.z. o dani z pridanej hodnoty.
5. Súčasťou prílohy faktúry bude:
6. potvrdenie o dodávke a odbere odpadu (preberací protokol vrátanie uvedenia kódu nakladania s odpadom a miestom spracovania odpadu),
7. vážne lístky - OSKz čistenia komunálnych odpadových vôd s uvedením katalógového čísla odpadu,
8. doklad o zneškodnení resp. zhodnotení, na ktorom bude uvedený údaj o koncovom zneškodňovateľovi resp. zhodnocovateľovi a kód zhodnocovania resp. zneškodňovania v zmysle platnej legislatívy.
9. V prípade, že faktúra nebude obsahovať všetky náležitosti, dodávateľ je oprávnenývrátiť ju odberateľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry dodávateľovi. Lehota splatnosti faktúry je 14 dní od jej doručenia.

**Článok VI.**

**Zmluvné pokuty**

1. V prípade ak odberateľ nezabezpečí odvoz OSK do 10 dní od nahlásenia potreby vývozu produkovaného množstva kalu, je dodávateľ oprávnený odberateľovi vyúčtovať zmluvnú pokutu vo výške 0,04 % z ceny služby za každý deň omeškania.
2. Ak dodávateľ neuhradí faktúru v lehote splatnosti, je odberateľ oprávnený od neho požadovať úrok z omeškania vo výške 0,04 % z nezaplatenej čiastky za každý deň omeškania.
3. Zmluvné strany sa dohodli, že ak je niektorá zo zmluvných strán povinná zaplatiť zmluvnú pokutu, urobí tak na základe písomnej výzvy druhej strany, a to do 15 dní odo dňa doručenia písomnej výzvy, ak v písomnej výzve nie je stanovená iná lehota na zaplatenie zmluvnej pokuty.
4. Za škody spôsobené porušením príslušných predpisov pri nakladaní s odpadmi zodpovedá tá zo zmluvných strán, ktorá škodu porušením príslušných predpisov spôsobila. Ak si niektorá zo zmluvných strán uplatní právo na zmluvnú pokutu nie je tým dotknutý nárok na náhradu škody v celom rozsahu.

**Článok VII.**

**Povinnosti dodávateľa**

1. Dodávateľ je povinný poskytnúť odberateľovi, počas doby plnenia predmetu tejto zmluvy, všetku potrebnú súčinnosť pri vstupe vozidiel a techniky odberateľa do areálov ČOV dodávateľa.
2. Dodávateľ je zodpovedný za zaradenie OSK do príslušnej skupiny a druhu odpadov podľa prílohy č. 1 k vyhláške č. 365/2015 Z.z. a stanovenie kategórie odpadu v závislosti od obsahu škodlivín.
3. Dodávateľ je povinný bez zbytočného odkladu informovať odberateľa vopred o všetkých prekážkach brániacich plynulému odberu OSK, pričom počas prekážok vzniknutých na strane dodávateľa sa odberateľ nedostáva do omeškania s plnením svojich povinností, za ktoré by bol povinný platiť zmluvnú pokutu podľa čl. VI. bod 1 tejto zmluvy.
4. Dodávateľ určuje ako kontaktnú osobu – p. ................ **- majster ČOV**, ktorý je oprávnený zastupovať dodávateľa vo veciach organizačných a technických v súvislosti s priebežným odberom odpadu z areálu ČOV Považská Bystrica.

**Článok VIII.**

**Povinnosti odberateľa**

1. Odberateľ sa zaväzuje plniť zmluvné podmienky v súlade s príslušnými predpismi v oblasti nakladania s odpadmi a v súlade so zákonom č. 79/2015 Z.z. o odpadoch.
2. Odberateľ je povinný rešpektovať pokyny poverených pracovníkov dodávateľa pri organizovaní pohybu vozidiel a strojov a v prípade znečistenia komunikácií odpadom - OSK v areáli ČOV, ale aj mimo areál ČOV toto znečistenie ihneď bezodkladne odstrániť na svoje náklady.
3. Odberateľ je povinný po ukončení každého vývozu OSK očistiť (ohrnúť) betónovú plochu krytej skládky OSK.
4. Pokiaľ počas vývozu OSK dôjde zo strany odberateľa k akémukoľvek preukázateľnému poškodeniu majetku dodávateľa (stavebných častí, technológie...), je odberateľ povinný znášať vzniknutú škodu v plnom rozsahu na svoje náklady.
5. Odberateľ je povinný po vyvezení OSK, doručiť do 24 hodín od vývozu príslušnému majstrovi ČOV vážne lístky vyvezených vozidiel za daný deň, a to primárne formou e-mailu a/alebo v papierovej forme doručiť na ČOV Považská Bystrica, ČOV Púchov, ČOV Dubnica nad Váhom.
6. Odberateľ zodpovedá za bezpečnosť a ochranu zdravia vlastných pracovníkov pri plnení predmetu tejto zmluvy.
7. Odberateľ určuje ako kontaktnú osobu - p. ........................... , ktorý je oprávnený zastupovať odberateľa vo veciach organizačných a technických v súvislosti s priebežným odberom odpadu z areálov dodávateľa.
8. Odberateľ je povinný vopred bez zbytočného odkladu informovať dodávateľa o všetkých prekážkach brániacich plynulému odberu OSK.

**Článok IX.**

**Záverečné ustanovenia**

1. Váženie odobratého množstva OSK bude vykonávané prostredníctvom dohodnutých certifikovaných váh, **po predošlej** vzájomnej dohode dodávateľa a odberateľa.
2. V prípade, že vzniknú spory vyplývajúce z tejto zmluvy, zmluvné strany sa zaväzujú, že ich budú riešiť prednostne mimosúdnou vzájomnou dohodou. Ak nedôjde k dohode, môže ktorákoľvek zo zmluvných strán požiadať o rozhodnutie príslušný súd.
3. Zmluvu a najmä spôsob a miesto nakladania s odpadom je možné meniť len na základe písomných dodatkov, ktoré budú uzatvorené po vzájomnej dohode obidvoch zmluvných strán. Na platnosť dodatku sa vyžaduje, aby boli potvrdené a podpísané oprávnenými zástupcami zmluvných strán.
4. Dodávateľ a odberateľ sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám bez jeho písomného súhlasu alebo tieto informácie nepoužijú pre iné účely, ako pre plnenie podmienok tejto zmluvy.
5. Zmluvu je možné vypovedať pred skončením jej platnosti aj bez udania dôvodu. Výpoveď môže podať ktorákoľvek zo zmluvných strán. Výpovedná lehota je 1 mesiac a začína plynúť prvý deň v mesiaci nasledujúceho po mesiaci, v ktorom bola výpoveď zmluvnej strane doručená. Zmluvu je možné ukončiť aj písomnou dohodou zmluvných strán.
6. Zmluva nadobúda platnosť dňom jej podpisu oboma zmluvnými stranami a účinnosť nadobúda deň nasledujúci po dni jej zverejnenia zo strany dodávateľa.
7. Práva a povinnosti zmluvných strán neupravené touto zmluvou sa riadia príslušnými ustanoveniami zákona č. 513/1991 Zb. Obchodného zákonníka v platnom znení a zákona č. 40/1964 Zb. Občianskeho zákonníka v platnom znení a ostatnými všeobecne záväznými právnymi predpismi platnými na území Slovenskej republiky.
8. Zmluva je vyhotovená v 4 rovnopisoch s platnosťou originálu. Každá zo zmluvných strán obdrží 2 rovnopisy.

**Prílohy:**

1. doklad o oprávnení podnikať v oblasti nakladania s ostatným odpadom - kópia
2. zoznam sudbodávateľov
3. rozpis ceny

V Považskej Bystrici dňa ................. V Považskej Bystrici dňa .................

**Dodávateľ:** **Odberateľ:**

........................................................... ......................................................

**Považská vodárenská spoločnosť, a.s.**

Ing. Peter Bočinec,

 predseda predstavenstva

V Považskej Bystrici dňa .................

...........................................................

**Považská vodárenská spoločnosť, a.s.**

Ing. Peter Chovanec,

 člen predstavenstva

***Príloha č. 2 Zoznam subdodávateľov***

Odberateľ prehlasuje, že pri plnení tejto zmluvy bude využívať kapacity, resp. zdroje nasledovných subdodávateľov a zároveň prehlasuje, že u subdodávateľov nejestvujú dôvody na vylúčenie podľa § 40 zákona č. 343/2015 o verejnom obstarávaní v znení neskorších predpisov:

|  |  |  |  |  |
| --- | --- | --- | --- | --- |
| Obchodný názov a sídlo subdodávateľa | IČO, DIČ, IČ DPH | Predmet subdodávky | Rozsah subdodávky | Osoba oprávnená konať za subdodávateľa |
| Meno a priezvisko | Adresa | Dátum narodenia |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

V prípade potreby zmeny subdodávateľa je dodávateľ povinný nahlásiť zmenu subdodávateľa dodávateľovi min. 3 dni pred plánovanou zmenou. Postupuje sa podľa § 41 Využitie subdodávateľov zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení.

V ........................ dňa ..........

Za odberateľa:

Meno a priezvisko: .........................

Funkcia: ........................................

Podpis: .........................................